b'\n_START_ARTICLE_\nEdward Douglass White\n_START_SECTION_\nBakgrunn\n_START_PARAGRAPH_\nEdward Douglass Whites familie drev en stor sukkerr\xc3\xb8rplantasje og et raffin eri i det s\xc3\xb8rlige Louisiana. Blant hans forfedre var en US-Marshal, en kongressdelegat og advokat. Hans far Edward Douglass White Sr. hadde v\xc3\xa6rt guvern\xc3\xb8r i Louisiana og hansd bestefar var kongressmedlemmet James White.\n_START_SECTION_\nKarriere\n_START_PARAGRAPH_\nEdward Douglass White startet sin karriere ved Georgetown University, men studiene ble avbrutt av den amerikanske borgerkrigen. Han vervet seg til h\xc3\xa6ren hos Amerikas konf\xc3\xb8dererte stater. Det er uklart hvilken konkret rolle han hadde under krigen. Det som er klart er at han ble tatt til fange i mars 1865 og at han ble frigitt omkring en m\xc3\xa5ned senere. At han har tjenestegjort som soldat i s\xc3\xb8rstatsarmeen var allment kjent, men hvor og n\xc3\xa5r han vervet seg er uklart. Han var uansett den eneste soldaten fra S\xc3\xb8rstatenes arm\xc3\xa9 som ble utnevnt til dommer i landets h\xc3\xb8yesterett._NEWLINE_Etter krigen studerte han rettsvitenskap og innledet i 1868 sin yrkeskarriere som advokat i New Orleans. I 1874 var han medlem av delstatens senat i Louisiana, og i perioden 1879 til 1880 var han medlem av delstatens h\xc3\xb8yeste domstol. Han var ogs\xc3\xa5 medlem av Senatet for Louisiana i perioden 1891 til 1894, f\xc3\xb8r han deretter forlot embetet etter at president Grover Cleveland utnevnte han til dommer i De forente staters h\xc3\xb8yesterett. _NEWLINE_Da dav\xc3\xa6rende h\xc3\xb8yesterettsjustitiarius Melville Fuller avgikk med d\xc3\xb8den i juli 1910 ble White utnevnt til ny justitiarius av president William Howard Taft. Denne utnevnelsen var kontroversiell ettersom Taft selv var republikaner mens White var demokrat. Han ble generelt sett p\xc3\xa5 som en konservativ dommer i sitt virke i h\xc3\xb8yesteretten, og dom justitiarius forstavet han presidenteden for b\xc3\xa5de Woodrow Wilson (to ganger) og Warren G. Harding. Da White selv avgikk ved d\xc3\xb8den i mai 1921 ble han etterfulgt av William Howard Taft.'